L 282/558
SK
Úradný vestník Európskej únie
31.10.2022
2.
Okrem ustanovení poznámky 1 k tejto triede, poznámky 1 k 84. kapitole a poznámky 1 k 85. kapitole, časti a súčasti strojov (ktoré nie sú časťami a súčasťami výrobkov položky 8484, 8544, 8545, 8546 alebo 8547) sa majú zatriediť podľa týchto pravidiel: a) časti a súčasti, ktoré sa zatrieďujú ako výrobky do ktorejkoľvek položky 84. alebo 85. kapitoly (iné ako položky 8409, 8431, 8448, 8466, 8473, 8487, 8503, 8522, 8529, 8538 a 8548), sa vo všetkých prípadoch majú zatriediť do príslušných položiek; b) ostatné časti a súčasti, ak sú vhodné na použitie výhradne alebo hlavne s konkrétnym druhom stroja alebo niekoľkými strojmi tej istej položky (vrátane strojov položky 8479 alebo 8543), sa majú zatriediť ako stroje, ku ktorým patria, alebo do zodpovedajúcej položky 8409, 8431, 8448, 8466, 8473, 8503, 8522, 8529 alebo 8538.
Časti a súčasti, ktoré sú rovnako vhodné na použitie hlavne s tovarom položiek 8517 a 8525 až 8528, sa však majú zatriediť do položky 8517 a časti a súčasti, ktoré sú vhodné výlučne alebo hlavne na použitie s tovarom položky 8524, sa majú zatriediť do položky 8529; c) všetky ostatné časti a súčasti sa majú zatriediť do zodpovedajúcej položky 8409, 8431, 8448, 8466, 8473, 8503, 8522, 8529 alebo 8538 alebo prípadne do položiek 8487 alebo 8548. 3.
Ak kontext nevyžaduje inak, kombinované stroje pozostávajúce z dvoch alebo viacerých strojov, ktoré tvoria spolu jeden celok, ako aj ostatné stroje, ktoré sú svojou konštrukciou určené na dve alebo viac doplňujúcich alebo alternatívnych funkcií, sa majú zatriediť podľa stroja, ktorý vykonáva hlavnú funkciu. 4.
Ak stroj (tiež kombinácia strojov) pozostáva z jednotlivých komponentov (samostatných alebo vzájomne prepojených potrubím, prevodovým zariadením, elektrickými káblami alebo iným zariadením) určených na to, aby spoločne plnili jasne definovanú funkciu ustanovenú v niektorej položke 84. alebo 85. kapitoly , potom tento celok sa zatrieďuje do položky zodpovedajúcej jeho funkcii. 5.
Na účely týchto poznámok termín „stroj“ znamená akékoľvek stroje, strojové zariadenia, vybavenie, prístroje alebo nástroje uvedené v položkách 84. alebo 85. kapitoly. 6.
A. V celej nomenklatúre termín „elektrický a elektronický odpad a zvyšky“ znamená elektrické a elektronické zostavy, dosky tlačených obvodov a elektrické alebo elektronické výrobky, ktoré: a) sa už nemôžu používať na pôvodné účely, pretože sú poškodené, rozrezané, opotrebované alebo inak znehodnotené alebo pretože z ekonomického hľadiska je oprava, obnova alebo renovácia s cieľom zabezpečiť, aby boli vhodné na pôvodné účely, nevhodná; a b) sú zabalené alebo prepravované spôsobom, ktorý nie je určený na ochranu jednotlivých výrobkov pred poškodením počas prepravy, nakladania a vykladania.
B. Zmiešané zásielky „elektrického a elektronického odpadu a zvyškov“ a ostatného odpadu a zvyškov sa majú zatriediť do položky 8549.
C. Do tejto triedy nepatrí komunálny odpad v zmysle poznámky 4 k 38. kapitole.
Doplnkové poznámky 1.
Nástroje potrebné na montáž alebo údržbu strojov a zariadení sa majú zatriediť spolu s týmito strojmi a zariadeniami, ak sa dovážajú s nimi.
Vymeniteľné nástroje dovážané s týmito strojmi a zariadeniami sa tiež zatrieďujú spolu s nimi, ak tvoria časť bežného vybavenia strojov a zariadení a aj sa s nimi bežne predávajú. 2.
Ak to colný úrad požaduje, deklarant predloží spolu s colným vyhlásením aj doklad obsahujúci ilustrácie (napríklad inštrukcie, prospekty, katalóg, fotografiu) a uvádzajúci opis stroja alebo zariadenia, jeho použitie a podstatné charakteristické vlastnosti, a ak sa stroj alebo zariadenie dodáva v nezmontovanom alebo rozmontovanom stave, opis montáže a zoznam obsahu rôznych zásielok (balení). 3.
Ustanovenia všeobecného pravidla 2 a) sa tiež môžu uplatniť na žiadosť deklaranta a podľa podmienok stanovených príslušnými úradmi na stroje a zariadenia dovážané po častiach (v rozdelených zásielkach).